Аднак Лідзія Ярмошына павяла сябе як сапраўдная жалезная лэдзі - і засталася вернай першаму мужчыну краіны. Ведама ж, у тым, што Лукашэнка атрымаў на выбарах паводле афіцыйнай статыстыкі амаль 75 адсоткаў галасоў, вялікую ролю адыграў і яе добра пастаўлены голас. Дарэчы, спадарыня Ярмошына ніколі не хавала сваіх асабістых сымпатыяў, і з блакітнага экрану Беларускай тэлевізіі, не саромеючыся й нават парушаючы ня толькі службовы этыкет, але й закон, прызнавалася ў вернасьці толькі аднаму кандыдату на прэзыдэнта.